Fond-de-Gras
De Fond-de-Gras (lokal: a Gras) gehéiert zum Deel zu de Gemengen Déifferdeng a Péiteng.

Geographie 
Fond-de-Gras läit an engem Dall um Fouss vum Tëtelbierg an direkter Noperschaft zu Zowaasch an dem Rouden Haff, am Süde vu Lëtzebuerg. En Deel vun de Gebailechkeete gehéiert zu der Déifferdenger Gemeng (Café, al Epicerie, Musée). D'Gare mat den Atelieren an de Schäpp an d'elektresch Zentral stinn op Rollenger Terrain, also an der Gemeng Péiteng.

Toponymie 

 Op Postkaarte vu virun 1900 ass et "Fond de Grâce" geschriwwe ginn!
 Kuerz no 1900 steet op enger Postkaart "Fond de Gras".
 Op topographesche Kaarten vun 1907 steet da "Fond de Graas" (mat zwee "a") oder och nach Bëschdeeler wéi Graaskap a Graasken.
 Op topographesche Kaarten ab 1950 steet dann op eemol "Fond de Gras", wéi et nach haut geschriwwe gëtt.
 Am 2. Weltkrich hunn d'Preisen et "Gnadengrund" genannt, wat nees op "Grâce" hiweist.
 Laut aneren Zäitzeien hunn d'Preisen et "Erzgründchen" genannt.

Duerch wat fir Ëmstänn et zu deene verschiddene Schreifweise komm ass, ass dem Auteur (Claude Arend) bis haut onbekannt.

D'Aussproch ass awer bliwwen, d.h. ee laangen "a" mat engem schaarfen "s" zum Schluss.

Die Deutung Gras = Grâce = Gnade und damit Fond de Grâce - Gnadengrund ist nicht haltbar. (René Klein / Lamadelaine)

Kuckeswäertes 
 Déi fréier Hollerecher Elektrozentral
 Minièresbunn am Fond-de-Gras
 Faart mat der Eisebunn op Rodange oder op Péiteng
 D'Gare vum Fond-de-Gras
 Café Bei der Giedel
 Naturléierpad Giele Botter
 Epicerie Binck am Fond-de-Gras
 Historesch Eisebunnshalen
 Deeler vun enger Walzstross
 Industrie- an Eisebunnspark Fond-de-Gras
 Eisebunnsstreck Péiteng - Fond-de-Gras - Doihl

D'Gare an d'Eisebunnsstreck tëscht Doihl - Fond-de-Gras a Fuussbësch mam technesche Material dat dozou gehéiert sinn op der Lëscht vum Inventaire supplémentaire vun den nationale Monumenter klasséiert.

Literatur 
 Fondation Bassin Minier (Hg.): Le Fond-de-Gras – Histoire(s) d'un lieu : Des origines à nos jours / Der Fond-de-Gras – Geschicht(en) eines Ortes: Von seinen Anfängen bis zur Gegenwart (Mutations: mémoires et perspectives du Bassin Minier, 8), Esch/Alzette: Fondation Bassin Minier 2015, ISSN 2078-7634.

Kuckt och 
Naturschutzgebitt Prënzebierg
 Lëscht vun den nationale Monumenter an der Gemeng Péiteng

Um Spaweck 

 Offiziell Säit vum Fond-de-Gras
 Offiziell Säit vum Train 1900
 Websäit vun der Minièresbunn Doihl asbl

Häff a Lieu-diten zu Lëtzebuerg
National Monumenter a Landschaften zu Lëtzebuerg